Venantius Fortunatus

Venantius Fortunatus (naskiĝis ĉirkaŭ 530 apud Trevizo, mortis mallonge post 600 en Poitiers) estis itala teologo, verkisto latinlingva, episkopo romkatolika kaj sanktulo.

 Vivo 
Post longa migradotempo Venantius iĝis episkopo de Poitiers. Li verkis diversajn biografiojn de sanktuloj proze kiel ankaŭ epopeon pri Sankta Marteno. Menciindas ankaŭ 11 libroj da poemoj de miksita enhavo (Miscellanea) kiuj brilas stile kaj regionhistorie. Inter ili troviĝas ankaŭ la rakonto de veturiĝo sur la riveroj Mozelo kaj Rejno de Metz ĝis Andernach (De navigio suo).

Inter himnoj liaj belas ĝis hodiaŭ Vexilla regis prodeunt aŭ Pange lingua gloriosi.

 Literaturo 
Nisard: Le poète Fortunat, Paris 1890
W. Meyer: Der Gelegenheitsdichter Venantius Fortunatus, Berlino 1901

 Fonto 
 Meyers Großes Konversations-Lexikon, Band 20. Leipzig 1909, p. 12, kio relegeblas tie ĉi interrete.

Kategorio:Mortintoj en la 7-a jarcento
Kategorio:Latinlingvaj verkistoj
Kategorio:Italaj romkatolikaj sanktuloj
Kategorio:Episkopoj de Poitiers
Kategorio:Kristanaj poetoj
Kategorio:Kristanaj hagiografoj
Kategorio:Merovidaj sanktuloj